มากินซูชิข้ามอีกฟากนึงของเมืองเลย  กับร้าน sushi hana ที่ทุกสาขาไม่มีสาขาไหนใกล้บ้านแอม(นนทบุรี) และ ไม่มีสาขาใจกลางเมืองเลย  ร้านนี้ทุกสาขาจะอยู่ชานๆเมือง (พระราม3/บางนา/ศรีนครินทร์) รถไฟฟ้าไปไม่ถึงเรียกว่าจะไปต้องตั้งใจดั้นด้นไปกันเลยทีเดียว  

แต่ถึงทำเลจะไกล ไปไม่ได้ง่ายๆขนาดนี้  แต่ก็ยังมีคนลุยไปทานกันบ่อยๆ  มีรูปซูชิมายั่วน้ำลายใน feedได้ตลอดแทบทุกอาทิตย์  แสดงว่าร้านนี้มันต้องมีอะไรดีแน่นอน  แอมเลยตัดสินใจบุกไปเพื่อพิสูจน์!!

ประจวบเหมาะกับช่วงที่วางแผนจะไป ทางร้านเพิ่งเปิดสาขาใหม่(28/11/14)ที่ศรีนครินทร์ หรือหลังparadise park ได้สามวัน  มีโปรลด 20% ทุกเมนูเพิ่มเติมจากพวกโปรประจำเดือนที่ลด 40-50% เบิ้ลไปอีก  งานนี้เลยดิ่งไปสาขานี้แบบไม่ต้องลังเล  แถมเก็บข้อมูลร้านใหม่มาฝากกันค่ะ

=-= ทำเล ที่ตั้ง =-=

สาขานี้แม้ชื่อสาขา Paradise park  แต่ไม่ได้อยู่ในตัวห้างนะคะ  ร้านตั้งอยู่ถนนหลังห้าง  ใกล้ๆกับทางออกที่จอดรถของห้างเลย  อยู่ระหว่างเสรีวิลล่าซอย 3 กับ 4 หาไม่ยาก

ที่จอดรถมีริมถนน กับ เข้าไปจอดในส่วนของร้านล้างรถ  แต่แอมแนะนำริมถนนนะ  เพราะที่จอดในร้านล้างรถเค้ากั้นให้ค่อนข้างแคบมากค่ะ  จอดยากใช้ได้เลย

=-= บรรยกาศในร้าน =-=

แอมไม่เคยไปสาขาอื่นมาก่อน เลยไม่มีตัวเทียบ แต่สาขานี้ค่อนข้างเล็กนะคะ space ประมาณห้องแถว 1 ห้องใหญ่ มีโต๊ะไซส์ 4 คนนั่งประมาณ 4 โต๊ะ สองคนนั่ง 2 โต๊ะ และเคาเตอร์บาร์ น่าจะนั่งได้อีก 12 ที่นั่ง  แต่งเป็นปูนเปลือย  ง่ายๆ  วางโต๊ะไม่อึดอัดค่ะ

=-= โปรเปิดร้าน =-=

ลด 20% ทุกเมนู (เมนูพิเศษก็ลดเยอะตามปกตินะคะ  พวก 40-50% ที่มีทุกเดือนยังมีตามปกติ) ถึงวันที่ 20/12/14 ใครสนใจไปจัดกันได้นะคะ

=-= เมนูที่ลอง =-=

- Mega don☆☆☆☆  (890B ลดเหลือ  445B**ลดเฉพาะ 11:00-14:00 เท่านั้น**)

เป็นเมนูสไตล์ Chirashi ใส่สารพัดหน้าปลาดิบ  แบบหั่นชิ้นเล็กๆ โปะด้วยไข่หอยเม่นและมีทอปปิ้งเป็นเห็ดหวานๆและขิงฝอยๆ เวลาทานจะมีพนักงานมาคลุก ราดซอสโชยุใส่วาซาบิ และตักแบ่งให้นะคะ  โดยพนักงานจะคลุกเป็นสองแบบคือ 
1) แบบผสมทุกอย่าง ยกเว้นuni-- แบบนี้รสชาติจะเหมือนชิราชิทั่วไปค่ะ
2) คลุกแบบผสม uni ลงไปเพิ่ม-- แบบนี้จะได้รสนวลๆของไข่หอยเม่น ทำให้ข้าวหอมมันขึ้น

แต่ถ้าอยากทานแบบไม่คลุกก็แจ้งได้นะคะ  คราวหน้าแอมว่าจะลองแบบไม่คลุกคะ  อยากทานแยกรสสัมผัสเป็นส่วนๆมากกว่า  

เมนูนี้โดยรวมปลาสดดี  แต่หั่นมาชิ้นเล็กไปนิด  อยากให้ชิ้นใหญ่กว่านี้หน่อยค่ะ  เหมาะกับทานสองคนขึ้นนะ  ไม่งั้นจะจุกพอดู  ปริมาณค่อนข้างเยอะค่ะ
 
- Enkawa hana ☆☆☆☆ (170B ลด 20% เหลือ 136B) ใช้เอ็นกาว่า3ชิ้นห่อข้าวปั้น เป็นรูปดอกไม้เบาๆ โปะด้วยปลาโอ โรยด้วย ikura แบบไม่หวง  ชิ้นใหญ่มากก  ไปเดทไม่ควรสั่ง  กินยาก  อ้าปากกว้างมันไม่งาม 555

- Saiko sushi ☆☆☆☆☆ (264B ลดโปร เหลือ 132B) แซลม่อนชิ้นใหญ่หนา เบิร์นแบบสุกนอกดิบใน โปะด้วยEnkawa โรยด้วย ikura ข้างบนมีอะไรไม่รู้ฝอยๆกรอบๆสีเหลืองๆ  แต่อร่อยดี  ชอบบบ 

- Otoro ☆☆☆☆☆ (320B ลดโปรบัตร สมาชิกเหลือ 160B) คือต้องทำบัตรเมมเบอร์เพราะคำนี้เลย  มันถูกมากก  ราคา คำละ160  กับ otoroที่มีมันแทรก คุณภาพดีแบบนี้  คือมันใช่  มันต้องจัด!!!

-Nama Uni ☆☆☆☆ (380B ลดโปรบัตร สมาชิกเหลือ 190B) คือสดฉ่ำ  หอมหวาน ไม่คาว ไซส์อาจจะไม่ใหญ่  เค้ารู้  เค้าก็โปะให้เยอะชิ้นขึ้นหน่อย  อันนี้โอเคกับราคานี้  พอใจมากกก!!

- ซุปใสสาหร่าย☆☆☆☆(ฟรี!) ซุปเห็นใสๆ แต่ รสชาติละไม มีกลิ่นหอมส้มยูสึอ่อนๆ  รู้สึกได้ถึงความพิถีพิถัน เติมไม่อั้นด้วย  เลิศ!!????????????

-ชาเขียว (ฟรี!) ????????????

สรุป  นี่คือร้านซูชิที่ดีงาม!! ???????? คุณภาพดี  ราคาเบามากเมื่อเทียบกับสิ่งดีๆที่ได้รับ  บรรยกาศเรียบง่าย  ไม่ต้องหรูมาทาน  ไม่รู้จะบรรยายยังไง คือ ชอบมาก  บอกเลยว่าต้องมา พลาดแล้วจะเสียใจ วะฮะฮะฮ่า!!

(ปล. ถ้าทางร้านได้อ่าน  มาเปิดกลางเมือง หรือฝั่งธน บ้างก็ดีนะ  จะได้ไปอุดหนุนง่ายหน่อย  อิอิ????????)

